b'\n_START_ARTICLE_\nStjepan \xc5\xa0eji\xc4\x87\n_START_PARAGRAPH_\nStjepan \xc5\xa0eji\xc4\x87 (Vinkovci, 27. studenog 1981.) je hrvatski strip crta\xc4\x8d koji trenutno radi kao ilustrator ameri\xc4\x8dkog stripa Witchblade u izdanju Top Cow Productions.\n_START_SECTION_\n\xc5\xbdivotopis\n_START_PARAGRAPH_\n\xc5\xa0eji\xc4\x87 trenutno \xc5\xbeivi u Crikvenici no ro\xc4\x91en je u Vinkovcima. Prije nego je postao strip crta\xc4\x8d, \xc5\xbeelio je postati odvjetnik. 2007. potpisao je ugovor s izdava\xc4\x8dkom tvrtkom Top Cow Productions o ilustriranju stripa Witchblade od broja 116 do 150. Kao dodatak tome, ilustrira Witchblade miniserijale First Born i Broken Trinity, te tako\xc4\x91er crta naslovne stranice za strip The Darkness koji izdaje ista tvrtka. Tako\xc4\x91er sura\xc4\x91uje i s manjim izdava\xc4\x8dkim tvrtkama kao \xc5\xa1to su Arcana Studio i Dynamite Entertainment.'